 Haddaba, waxaa muqaata ama aad ka maqlaysaa bulshada qaar in aanay si fiican u fahansanayn diiwaangalinta, isla markaana ay ka haystaan fikir odhanaya in diiwaangalintaniba ay ku salaysan tahay doorashooyinka oo kaliya, runtii layaab malaha dadkaasi waayo waxay soo arkeen kuwii hore Markaa waxaan doonayaa halkan inaan u cadeeyo bulshada sidaa aan soo sheegay ka aaminsan diiwaangalinta madaniga ah in aanay ahayn sida ay ka qabaan balse ay diiwaangalinta madaniga ahi tahay mid aad idinku bulsho ahaan maal-galiseen lacagta lagu fulinayo iyo qalabkana waxa lagu bixiyey cashuurtii aad bixiseen ee maaha mid wadamo kale la idinka soo waariday. 